CELEX: 62007TA0104
Language: fi
Date: 2013-07-11 00:00:00
Title: Yhdistetyt asiat T-104/07 ja T-339/08: Unionin yleisen tuomioistuimen tuomio 11.7.2013 — BVGD v. komissio (Kilpailu — Kartellit ja määräävän markkina-aseman väärinkäyttö — Raakatimanttien markkinat — SOC-jakelujärjestelmä — Päätös kantelun hylkäämisestä — Yhteisön etua koskevan edellytyksen täyttymättä jääminen — Oikeudellinen perusta — Kantelijan menettelylliset oikeudet — Oikeus tutustua asiakirjoihin — Kantelun tutkimiseen liittyvät velvollisuudet — Markkinoilta syrjäyttämisen vaikutukset — Ilmeinen arviointivirhe)

31.8.2013   
            
            
               FI
            
            
               Euroopan unionin virallinen lehti
            
            
               C 252/27
            
         Unionin yleisen tuomioistuimen tuomio 11.7.2013 — BVGD v. komissio
   (Yhdistetyt asiat T-104/07 ja T-339/08) (1)
   
   (Kilpailu - Kartellit ja määräävän markkina-aseman väärinkäyttö - Raakatimanttien markkinat - SOC-jakelujärjestelmä - Päätös kantelun hylkäämisestä - Yhteisön etua koskevan edellytyksen täyttymättä jääminen - Oikeudellinen perusta - Kantelijan menettelylliset oikeudet - Oikeus tutustua asiakirjoihin - Kantelun tutkimiseen liittyvät velvollisuudet - Markkinoilta syrjäyttämisen vaikutukset - Ilmeinen arviointivirhe)
   2013/C 252/41
   Oikeudenkäyntikieli: englanti
   
      Asianosaiset
   
   
      Kantaja: Belgische Vereniging van handelaars in- en uitvoerders geslepen diamant (BVGD) (Antwerpen, Belgia) (edustajat: aluksi asianajaja L. Levi ja asianajaja C. Ronzi sekä asiassa T-104/07 asianajaja G. Vandersanden, sitten L. Levi ja asianajaja M. Vandenbussche)
   
      Vastaaja: Euroopan komissio (asiamiehet: aluksi F. Castillo de la Torre, R. Sauer ja J. Bourke, sittemmin F. Castillo de la Torre ja R. Sauer, avustajinaan asiassa T-104/07 aluksi asianajaja S. Drakakakis ja solicitor T. Soames, sitten T. Soames ja asiassa T-339/08 T. Soames)
   
      Väliintulijat, jotka tukevat vastaajan vaatimuksia: De Beers (Luxembourg, Luxemburg) ja De Beers UK Ltd, aiemmin The Diamond Trading Co. Ltd (Lontoo, Yhdistynyt kuningaskunta) (edustajat: aluksi solicitor W. Allan ja solicitor S. Horwitz, sitten W. Allan, asianajaja J. Ysewyn ja solicitor N. Gràcia Malfeito, ja lopuksi N. Gràcia Malfeito, asianajaja B. van de Walle de Ghelcke, asianajaja J. Marchandise ja solicitor P. Riedel)
   
      Oikeudenkäynnin kohde
   
   Vaatimukset kumota komission 26.1.2007 tekemä päätös (asia COMP/39.221/B-2 –BVGD/De Beers) ja komission 5.6.2008 tekemä päätös (asia COMP/39.221/E-2 — De Beers/DTC Supplier of Choice), joilla hylätään kantajan väliintulijoista tekemä kantelu, joka koskee EY 81 ja EY 82 artiklan rikkomista raakatimanttien markkinoilla sen seurauksena, että väliintulijat ovat soveltaneet jakelusopimuksia, jotka tunnetaan nimellä ”Supplier of Choice” (SOC).
   
      Tuomiolauselma
   
   
               1)
            
            
               Kanteet hylätään.
            
         
               2)
            
            
               Belgische Vereniging van handelaars in- en uitvoerders geslepen diamant (BVGD) vastaa omista oikeudenkäyntikuluistaan ja se velvoitetaan korvaamaan Euroopan komission oikeudenkäyntikulut.
            
         
               3)
            
            
               De Beers ja De Beers UK Ltd vastaavat omista oikeudenkäyntikuluistaan.
            
         
      (1)  EUVL C 129, 9.6.2007.